Бжыгъэхэм къаIуатэ
Илъэс 96-рэ зэрырикъуар мы махуэхэм зыгъэлъапIэ ЗАГС-м и Бахъсэн район къудамэм нэгъабэрей бжыгъэхэм щыхэплъэжащ.
Гъэ кIуам куейм и къуажэхэм сабий 1421-рэ къыщалъхуащ. Ар ипэ ита илъэсым елъытауэ 37-кIэ нэхъыбэщ. 751-р щIалэщ, 690-р хъыджэбзщ. ЩIалэ цIыкIухэм я нэхъыбэм Дамир, Данияр, Къаплъэн, Айрэт, Динислъам, хъыджэбз цIыкIухэм Ясминэ, Амилинэ, Асмие, Раминэ цIэхэр фIащащ. Унагъуэ пщыкIутIым зэ-тIолъхуэныкъуэхэр къахэхъуащ.
Нэгъабэ нэчыхь 815-рэ ятхащ. Ар 2012 гъэм елъытауэ 123-кIэ нэхъ мащIэми, зэбгъэдэкIыжхэм 68-кIэ кIэрыхуащ.
ЛIэжахэмкIэ илъэс кIуамрэ абы и пэ итамрэ зэрагъэхь щымыIэу бжыгъэкIэ щызэхуэдэщ — 2013 гъэм — 589-рэ, 2012-м — 583-рэ.
Дызыхыхьа илъэсыр адрейхэм сыткIи ефIэкIыну дыщогугъ икIи ди районым щыпсэухэм мамыр гъащIэ, зэIузэпэщыныгъэ, лъагъуныгъэрэ узыншагъэрэ яIэну сохъуэхъу, — жеIэ ЗАГС-м и къудамэм и унафэщI Ныр Мадинэ.
Алокъуэ Аринэ.
